До

инж. Сезгин Галиб,

председател на Общински съвет,

гр.Дулово

**Мотиви към проект** **Наредба за издаване на карти за престой и паркиране на превозни средства, управлявани или превозващи лица с трайни увреждания на**

 **територията на община Дулово**

**1.Причини, които налагат приемане на нова наредба**

Предходната Наредба №23 за престой и паркиране на превозни средства, управлявани или превозващи лица с трайни увреждания на територията на община Дулово, приета с Решение № 298/ 30.08.2013 г. на ОбС Дулово, бе оспорена от прокурор при ОП – Силистра и по протеста е образувано адм. дело №152/2023г. по описа на АС – Силистра, поради това, че не са приложени мотиви към проекта на нормативния акт и не е съгласуван с Агенцията за хората с увреждания, която е следвало да даде задължително становище по проекта, съгласно изискването на чл. 8, т. 4 от действалия към момента на приемането и Закон за интеграция на хората с увреждания.

Това наложи изготвянето на нов проект. Съгласно чл. 99а от Закона за движение по пътищата, карта за паркиране на местата, определени за превозните средства, обслужващи хора с трайни увреждания и използване на улеснения при паркиране, се издава от кмета на съответната община или оправомощено от него длъжностно лице по образец съгласно приложение, като същата е валидна на територията на цялата страна. Превозът на хора с трайни увреждания, би бил максимално улеснен, ако притежават карта за паркиране, а начинът и редът на издаването й от общината се регламентира с наредба. Налице е висока степен на обществена необходимост и полезност, което е и причината за изготвяне на настоящия проект.

**2.Цели**

Настоящият проект на Наредба за издаване на карти за престой и паркиране на превозни средства, управлявани или превозващи лица с трайни увреждания на територията на община Дулово цели да регламентира издаването на карти за паркиране на хора с увреждания и с това в максимална степен да се улесни тяхното придвижване с автомобил.

**3. Финансови и други средства, необходими за прилагане на новата наредба**

За прилагане на новата нормативна уредба не са необходими финансови и други средства.

**4. Очаквани резултати от прилагането на акта**

 С приемането на настоящия проект на наредбата се очаква подобряване обслужването на хората с увреждания при издаване на картата за безплатно паркиране на МПС и улесняване в максимална степен на тяхното придвижване на територията на цялата страна.

**5. Анализ за съответствие с правото на Европейския съюз**

Предлаганият проект на Наредба за издаване на карти за престой и паркиране на превозни средства, управлявани или превозващи лица с трайни увреждания на територията на община Дулово е с правно основание чл. 99а от Закона за движение по пътищата. Проектът е съобразен с европейското законодателство, както и с разпоредбите и целите на националното и местно законодателство.

Внася,

инж. Невхис Мустафа

кмет на община Дулово